Il-Magħmudija tal-Mulej – Il-Ħadd 12 ta' Jannar 2014 Il-Magħmudija tal-Mulej FIH L-GĦAXQA TIEGĦI Isaija 42:1-7, Salm 28; Atti 10:34-36; Mattew 3: 13-17, Il-Vanġelu – Il-magħmudija ta' Ġesù Mbagħad ġie Ġesù mill-Galilija lejn il-Ġordan għand Ġwanni biex jitgħammed minnu. Imma Ġwanni ma ħalliehx, u qallu: "Jiena hu li jeħtieġ li nitgħammed minnek, u int tiġi għandi?" Ġesù qallu: "Inti għalissa ħallik minn dan, għax hekk jixraq nagħmlu biex intemmu s-sewwa kollu." Mbagħad Ġwanni ħallieh jitgħammed. Ġesù, wara li tgħammed, minnufih tala' mill-ilma; u ara, is-smewwiet infetħu, u ra l-Ispirtu ta' Alla nieżel qisu ħamiema u ġej għal fuqu. U mis-smewwiet instama' leħen jgħid: "Dan hu Ibni l-għażiż: fih sibt l-għaxqa tiegħi." Il-Ħsieb U Ġesù tgħammed. Instema' l-leħen ta' konferma: "Dan hu Ibni l-għażiż: fih sibt il-għaxqa tiegħi". Huwa l-mument important i tal-bidu tal-ħajja pubblika ta' Ġesù, mument importanti għax anki aħna rridu nagħrfu lkoll kemm aħna li aħna mgħammdin. Mhix biss magħmudija bħala rikordju. Hija magħmudija li tiftaħ beraħ it-toroq tal-ħajja tagħna. Magħmudija li tagħmilna INSARA RESPONSABBLI ta' l-għemil tagħna. Kemm tassew aħna qegħdin nagħmlu sforz biex niġġeddu aħna u nġeddu l-ambjent ta' madwarna? Ġesù, il-qaddis u l-ġust, joqgħod għall-Magħmudija biex juri kemm tassew niżel vi`in tagħna l-midinbin. Huwa f'dan il-ġest li nagħrfu l-kobor bla qies t'Alla fil-ħniena lejna l-bnedmin. Il-Kelma Fl-Ewwel Qari ta' llum insibu l-Profeta Isaija jitkellem fuq il-Qaddej t'Alla spe`jali. Fuq dan il-Qaddej Alla qiegħed l-Ispirtu tiegħu. It-tifħir tal-qawwa t'Alla li dehret fil-Magħmudija ta' Kristu ntennuha flimkien fis-Salm 28 fejn ngħidu: "Il-Mulej ibierek il-poplu tiegħu fis-sliem." Fl-Atti ta' l-Appostli nsibu li Alla kkonsagra lil Ġesù ta' Nażaret bl-Ispirtu s-Santu. San Pietru jagħmel dan id-diskors fid-dar ta`-~enturjun. Pietru jippriedka lil Kristu lill-pagani wkoll. Fil-Vanġelu ta' San Mattew għandna r-rakkont tal-Magħmudija ta' Ġesù fejn jagħti idea tal-qaddej fidil tal-Mulej. Il-Ħajja Il-Magħmudija ta' Ġesù trid tfakkarna fil-Magħmudija tagħna. Il-Magħmudija hija twelid ġdid mill-mewt għall-ħajja. Kemm qegħdin inħossuh dan l-effett illum? Il-Magħmudija hija l-ħajja li rridu nittrasmettu, dik li rridu nwasslu lill-oħrajn. Mulej Ġesù agħtini d-dehen biex nagħraf ngħix il-Magħmudija tiegħi kull ħin. Il-Familja Mqaddsa ta' Nażaret – Il-Ħadd 29 ta' Diċembru Il-Familja Mqaddsa ta' Nażaret MAGĦQUDIN FL-IMĦABBA Il-Vanġelu Meta telqu, deher anġlu tal-Mulej f"ħolma lil Ġużeppi u qallu: "Qum, ħu miegħek lit-tifel u 'l ommu, u aħrab lejn l-Eġittu. Ibqa' hemm sa ma ngħidlek jien, għax Erodi se jfittex lit-tifel biex joqtlu." Ġużeppi qam, ħa miegħu lit-tifel u 'l ommu billejl u telaq lejn l-Eġittu, u baqa' hemmhekk sal-mewt ta' Erodi, biex hekk iseħħ dak li kien qal il-Mulej permezz tal-profeta, meta qal, ' Mill-Eġittu sejjaħt lil ibni. ' Meta miet Erodi, deher l-anġlu tal-Mulej f'ħolma lil Ġużeppi fl-Eġittu u qallu: "Qum, ħu miegħek lit-tifel u 'l ommu, u erġa' lura lejn l-art ta' Iżrael, għax mietu dawk li kienu jfittxu l-ħajja tat-tifel." Ġużeppi qam, ħa miegħu lit-tifel u 'l ommu, u mar fl-art ta' Iżrael. Imma billi sama' li fil-Lhudija kien qiegħed isaltan Arkelaws flok Erodi missieru, baża' jmur hemm. Fuq twissija li kellu fil-ħolm, telaq lejn l-inħawi tal-Galilija, u mar joqgħod f'belt jisimha Nazaret, biex hekk iseħħ dak li kien ingħad permezz tal-profeti, Il-Ħsieb Quddiem kultura ta' perseverità akkanita kontra l-familja permezz ta' mentalità liberali li, permezz tad-divorzju u l-abort, qiegħda tnawwar it-tisħiħ ta' l-għaqda familjari, id-dehra tal-familja ta' Nażaret tidher utopika għal dawk li mar jridux li l-vera valuri tal-familja jinżammu. Fid-dehra tal-Familja Mqaddsa ta' Nażaret hemm lingwaġġ radikali u li ħafna llum ma jridux jagħrfuh. Lingwaġġ li l-membri tal-familja, li jridu jwettqu r-rieda ta' Alla, iridu jimpenjaw ruħhom b'sens kbir ta' sagrifiċċju għal xulxin għax jemmnu fil-preżenza qawwija u ħajja ta' Ġesù f'nofshom. Huwa dan l-impenn ta' ħajja totali għal xulxin li ħafna nsara li jgħidu li jemmnu m'humiex lesti li jagħmlu. Fil-Vanġelu tal-lum nindunaw li x-xogħol ta' Marija u Ġużeppi kien li jobdu l-ordnijiet li jagħmlilhom il-Mulej. Kemm qed jiġri dan fil-familji tagħna? Il-Kelma Fl-Ewwel Qari tal-lum, meħud mill-ktieb ta' Bin Sirak, insibu li min jibża' mill-Mulej iweġġaħ lill-ġenituri tiegħu. Dan it-test ifisser il-Kmandament li nsibu fl-Eżodu 20.12. Is-Salm Responsorjali tal-lum, meħud minn Salm 127, 1-5 ifaħħar il-bniedem it-tajjeb għax daru jkollha l-barka ta' Alla fuqha. San Pawl, fl-Ittra tiegħu lill-Kolossin, itenni kif għandha tkun il-ħajja fid-dar fil-Mulej. Jenfasizza l-ħniena, tjieba, umiltà ħlewwa u sabar. "Stabru b'xulxin!" Fil-Vanġelu tal-lum naraw ritratt bil-problemi li kellha l-Familja Mqaddsa. Il-Ħajja 1. Kemm qed nagħmlu mill-ħajja familjari tagħna familja fil-Mulej? 2. Ma nibżgħux mill-problemi u l-irwiefen. Il-fidi ta' kull membru tal- familja flimkien toħloq blata. 3. Kemm tassew kull membru tal-familja lest jgħix ħajtu b'sagrifiċċju għal xulxin? 4. It-talb biss jgħaqqad il-familja. Mulej Ġesù agħti l-għajnuna u l-barka tiegħek lill-familji nsara biex jgħixu flimkien il-missjoni li fdajtilhom.
Il-Magħmudija tal-Mulej – Il-Ħadd 12 ta' Jannar 2014 Il-Familja Mqaddsa ta' Nażaret – Il-Ħadd 29 ta' Diċembru